S-606/2006

Mál þetta, sem þingfest var þann 20. september sl. og dómtekið sama dag, er höfðað með ákæru lögreglustjórans á Selfossi, dagsettri 4. september sl. á hendur A-kk-þgf Ö-kk-þgf P-kk-þgf, kt. 000000-0000, Laugavegi 17, Reykjavík en með dvalarstað að Reykjamörk 10, Hveragerði

fyrir fíkniefnabrot

,,I. með því að hafa skömmu eftir hádegi mánudaginn 9. janúar 2006, á dvalarstað sínum að Reykjamörk 10, Hveragerði, haft í vörslum sínum 0,06 gr. af tókbaksblönduðu kannabisefni í skál í eldhúsinnréttingu sem ákærði framvísaði til lögreglu við húsleit.

Telur ákæruvaldið brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II. með því að hafa skömmu fyrir hádegi mánudaginn 9. janúar 2006, á dvalarstað sínum að Reykjamörk 10, Hveragerði, haft í vörslum sínum 241 kannabisfræ í svartri tösku í eldhúsinnréttingu sem fíkniefnahundur merkti lykt af við húsleit lögreglu.

Telur ákæruvaldið brot þetta varða við 2. gr. sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum, en lagt var hald á greind fíkniefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

Ákærði mætti ekki við þingfestingu málsins þrátt fyrir löglega birtingu ákæru 7. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot það sem greinir í ákæru og það er réttilega fært til refsiákvæðis. Ákærði hefur með háttsemi sinni unnið sér til refsingar. Samkvæmt sakarvottorði ákærða þá var hann dæmdur í desember 1994 í héraðsdómi Suðurlands fyrir brot gegn ávana- og fíkniefnalögum og umferðarlögum í 100.000.- króna sekt og sviptur ökurétti í 3 ár. Ákærði var aftur dæmdur í mars 1999 í héraðsdómi Suðurlands í 25.000.- króna sekt fyrir brot gegn umferðarlögum.

Refsing ákærða þykir hæfilega ákveðin 170.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í 12 daga. Þá eru gerð upptæk til ríkissjóðs 241 kannabisfræ og 0,06 gr. af tóbaksblönduðu kannabisefni. Ákærði skal einnig greiða allan sakarkostnað er hlotist hefur af máli þessu sbr. 1. mgr. 165. gr. laga nr. 19/1991 um meðferð opinberra mála sem samkvæmt yfirliti er kr. 34.490.-

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, A-kk-nf Ö-kk-nf P-kk-nf, greiði kr. 170.000 í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 12 daga. Ákærði sæti upptöku til ríkissjóðs á 241 kannabisfræi og 0,06 gr. af tóbaksblönduðu kannabisefni.

Ákærði greiði kr. 34.490.- í sakarkostnað til ríkissjóðs.

Á-kvk-nf G-kvk-nf.